heinäkuu | 2017 | keikkakuvia.net
45 Special, Keikkakuvia, Temple Balls
heinäkuu 23, 2017 Jouko
Kävin ottamassa kuvia Temple Balls – keikasta (22.07.2017). Keikkapaikkana oli 45 Special, Oulu, Finland.
45 SpecialKeikkakuviaTemple Balls
45 Special, Keikkakuvia, Sairas T
Hoodfest Preparty 2017 – Sairas T
heinäkuu 22, 2017 Jouko
Kävin ottamassa kuvia Hoodfest Preparty 2017 esiintymässä oli JXO ja Sairas T. Hoodfest 2017 järjestetään 11.-12.08.2017 Ouluhallin messuaukoilla, Oulu. (21.07.2017, 45 Special, Oulu.)
45 SpecialHoodfest 2017KeikkakuviaSairas T
45 Special, JXO, Keikkakuvia
Hoodfest Preparty 2017 – JXO
45 SpecialHoodfest 2017JXOKeikkakuvia
Qstock 2017 – Kuusisaari
heinäkuu 20, 2017 Jouko
Kävin katsomassa minkä näköistä Oulun Kuusisaaressa nyt on. Ensi viikolla sinne aletaan pystyttämään 15:sta Qstock -festivaalia.
Kuusisaarta on kunnostettu viime syksystä lähtien. Ja nyt se pääsee kunnon testiin, kun Qstockin noin 32000 kävijää kahdenpäivän aikana tallustelee siellä. Elokuussa Kuusisaaressa pidetään paikan avajaiset.
Maisemat ovat muuttuneet.
Ensiviikon aikana sinne nousee Kaleva-lava, Rytmiranta, Koomalava ja Oulu-lava. Sekä Chill Out -puisto.
Qstock järjestetään 15:sta kertaa 28.-29.7.2017. Ja on viidettä kertaa loppuunmyyty.
Kuvia Qstockista vuosilta 2013-2016:
2016 kuvat -> http://keikkakuvia.net/tag/qstock-2016/
2015 kuvat –> http://keikkakuvia.net/tag/qstock-2015/
2014 kuvat –> http://keikkakuvia.net/tag/qstock-2014/
2013 kuvat –> http://keikkakuvia.net/tag/qstock-2013/
KuusisaariQstockQstock 2017
45 Special, Keikkakuvia, Reverend Peyton’s Big Damn Band
heinäkuu 19, 2017 Jouko
Vesi sateisena tiistai iltana lähdin ottamaan kuvia Oulun 45 Specialiin. Tällä kertaa luvassa oli hieman erilaisempaa musiikkia nimittäin amerikkalaista country bluesia. Paikalla oli ihan mukavasti porukkaa vaikkakin oli tiistai. Bändi aloitti tuttuun tapaan vartin ilmoitettua aikaa myöhemmin ja veti yli tunnin kestävän setin. Niin se bändi oli yhdysvaltalainen Reverend Peyton’s Big Damn Band.
Bändiin kuuluu Reverend J. Peyton joka lauloi ja soitti useampaa kitaraa josta erikoisin oli oikeaan kirveeseen tehty soitin.
Breezy Peyton soitti pyykkilautaa :) hyvältä tuo kuullosti.
Rummuissa oli Maxwell Senteney. Rumpusettiin kuului iso muoviämpäri.
Keikalla soitettiin heidän uutta ja vanhaa musiikkia. Myös tämä ”We Deserve a Happy Ending” musiikkivideon biisi.
Keikalla olijat näyttivät viihtyvän. Keikka päättyi siihen kun Breezy Peyton sytytti pyykkilaudan tuleen :)
Jos alkoi musiikki kiinnostamaan niin käykäähän esim. Spotifyssa kuuntelemassa heidän musiikkia.
45 SpecialKeikkakuviaReverend Peyton’s Big Damn Band
Anssi Kela, Rotuaari Piknik
Keikkarapsa Rotuaari Piknik 15.7.2017: Anssi Kela
heinäkuu 18, 2017 Jouko
S.O.S. ensimmäistä keikkarapsaa pukkaa, pulassa ollaan.
Rotuaari Piknikin keikkaa olin odottanut kuin kuuta nousevaa. Anssi oli ennättänyt useampaan kertaan hehkuttaa Oulussa käydessään viime kesäistä Piknikin keikan tunnelmaa, joten tänne piti päästä. Edellisestä keikasta Limingassa oli kyllä vain kaksi viikkoa, mutta se on täysin epäolennainen seikka.
Mieheni oli hoitanut minulle lipun jo keväällä. Hänellä oli tavoitteena, että olisin tyytynyt vain tähän Piknikin keikkaan ja jättänyt huhtikuisen PiknikKlubin keikan välistä. Noh, tämä oli hyvä yritys, mutta tuhoon tuomittu. Anssi Kela on niitä bändejä, joihin pidän veto-oikeuden. Eli minä päätän ensin menenkö keikalle ja sen jälkeen mies voi katsoa kuvausmahdollisuutta. Tällä kertaa asia ratkaistiin niin, että otin järkkärin mukaan ja alueella kysyttiin saanko yleisön seasta kuvata. Lupa heltisi, joten oli aika verestää valokuvausharrastusta. En voisi keksiä parempaa kohdetta muistin virkistämiseen.
Olin päättänyt, että se on eturivi tai ei mitään ja siksi olin hyvissä ajoin takaportilla jonottamassa, porttia ei kyllä edes silloin ollut rakennettu. Järjestysnainen pyöritteli hieman päätään tälle innokkuudelle. Mutta tämä innokkuus on vuoden sisällä taannut kaikille käymilleni Anssin keikoille eturivin paikan. Miia laittoi kuvan faniryhmään ja selvisi, että Rotuaarille pääsee ennen tyhjentämistäkin. Pikkuspurtti eturiviin ja olin juuri toivomalla paikalla. Ensimmäiseen keikkaan oli tässä vaiheessa noin kaksi tuntia, noh pikkujuttu. Miia oli tullut etelästä keikalle ja oli mukava tutustua taas yhteen uuteen faniryhmäläiseen. Aika soljuikin nopeasti. Miian miehelle kiitos tarjoilusta, kun eihän paikalta voinut lähteä edes vesipulloa ostamaan. :)
Juha Tapion keikka oli siis ensimmäisenä ja hujahti hetkessä. Sen jälkeen alkoi kuhina lavalla, Juhan ja bändin soittimet yms. lavalta pois ja Anssin ja bändin sotisopa sisään. Vaihtoa on mielenkiintoista seurata, se on kuin taide-esitys aina maton vaihtoa myöten.
Ville oli sangen haasteellinen saada kuviin. Täyden rumpusetin takaa ei juuri näkynyt minun kohdalle kuin silmät. Ne kyllä tulivatkin kaikista objektiivin linsseistä läpi. ”Kevyt” intensiteetti. Mutta lautasten giljotiiniefektin vuoksi nuo kuvat jäävät jemmaan.
Sääkin helli meitä, aiemmat illat viikolla olivat olleet epävakaisia, mutta lauantaina paistoi aurinko. Hieman viileää, mutta ei liian. Täyteen pakkautuneella Rotuaarilla tuli kuitenkin lämmin.
Pohdin alkaisiko keikka Kasarin lapsella. Rotuaarin portaat olisivat antaneet tähän fanien hemmotteluun loistavan mahdollisuuden. Toisaalta muutamat näkemäni festarikeikat olivat alkaneet kaikki Millalla. Ja Millallalla aloitettiin tälläkin kertaa. Anssi noudattaa festareilla mottoaan ”täysillä sisään ja ambulanssilla ulos”.
Milla antaa räjähtävän startin. Onneksi ambulanssia ei tarvittu keikan päätteeksi, vaan näin illan päätteeksi maestron ihan itse kävelevän hotelliin.
Liisalle faniryhmstä kiitos settilistasta. Olin sen verran pitänyt taukoa järkkärillä kuvaamisesta, että biisien järjestyksen mieleen painaminen ei ollut mahdollista.
Miten otettuja me oululaiset olimmekaan, kun lavalle tupsahti koko eturivin herrakööri jäähallista tutuissa takeissa. Anssin hapsutakki oli jo näkynyt keikoilla, mutta Tuomaksen ja Antin takit eivät ainakaan montaa kertaa.
Millan jälkeen rakastettiin Kahta sisarta ja siirryttiin sujuvasti Puistoon. Puistovisiitin jälkeen oli aika kaikkien Levottomien tyttöjen nosta käsiä ilmaan, muutama karvaisempikin käsi nousi, mutta kaikilla oli lupa olla levottomia tyttöjä. Ja kieltämättä levotonta oli meno varsinkin seuraavana tulleessa kitarabattlessa. Se on varsinaista teatteria ja ilo katsoa. Tuomas ja Anssi vain olivat minulle liian nopeita. Kuvasaalis jäi tästä pieneksi, ehkäpä tulee ensi kerta ja saan tarkennettua vähän enemmän otoksia. Onneksi Miia tallensi battlen videolle. Videona se on parasta.
Tuomas oli selkeästi tehnyt tehovenyttelyt ennen keikkaa, kun tuntui ettei kitaristin haara-asennolle löydy rajoja. Michael Monroen akrobatiataso lähenee.
Battlen jälkeen tuli Karhun elämää. Tässä kappaleessa Anssi muistaa aina mainita Saaran legendaarisen syntikkamaton luomisen. Alla kenties kuvieni helmi, josta kiitos Antille. Näiden keikkojen peruteella tiesin odottaa niitä kolmea sanaa, jotka Antti käy laulamassa Tuomaksen mikkiin. Kaksi kuvaa ja jälkimmäisessä Antti katsoi suoraan kameraan, fanit kiittää <3 ”Molemmat ovat petoja.”
Kitaristien kukkoilu ei onnistunut kovin hyvin sivusta kuvattuna, mutta oli taatusti herkullista katsottavaa eturivissä keskellä olleille. Rotuaarin portaat ovat mainiot ;)
Seuraavaksi saatiin jatkoa Petri Ruususen tarinaan. Kuvissa Anssi laulaa haudalla: ”lepää rauhas Laura, oo suojelusenkeli mulle”.
Sitten alkoi spiikki uudesta biisistä ja tuli kiire. Kamera nätisti roikkumaan ja kännykkä esille ja video päälle. S.O.S. oli pakko saada videomuodossa talteeen. Uusi biisi toimii todella hyvin livenä ja toivoisin, että se julkaistaisiin mahdollisimman pian. Sen verran kesäinen se on. Jokainen meistä on joskus miettinyt, kaivannut ja halunnut jotakuta, joka katosi elämästä. Saaralle pisteet laulusta tässä ja myös Kahdessa sisaressa.
Olisi melko mielenkiintoinen idea saada Anssilta ja Saaralta duetto… Ainahan sitä voi toivoa. Ehkäpä…
Nostalgian myötä olimme kaikki vanhoja pieruja haihtumassa uusiin tuuliin. Tuulta Rotuaarilla riittikin sopivasti. Tuulet tuntuivat olevan sangen positiivisia, niin hymyileväistä porukkaa oli lavalla.
1972 viimeinen kertosäkeen vaikutus Anssiin on nähty muutamalla videolla. Alla kuvasarja siitä, mitä yksi kertosäkeistö saa maestrossa aikaan ;)
Jotain outoa tapahtui myös Tuomakselle, en aiemmin ole nähnyt, että kitaristi yrittää syödä kitaransa. Anttikin tuntuu miettivän, mikä tuolle oikein tuli.
Pirunsarvetkin löytyi…
Nummelan harjuvisiitin jälkeen oli aika kruisailla keikka päätökseen Mikan faijan BMW:n kyydissä.
Tuomas kaikkensa antaneena.
Kiitosten aika <3
Maanantaina työkaveri totesi, että jotenkin näytän leijuvan viisi senttiä lattian pinnasta irti :D Semmoista tämä bändi saa aikaan. Ne Anssin mainitsemat hihhulitilat tuli taas koettua ja keikkakrapula on taattu. Ei tarvitse alkoholia näillä keikoilla, elämys on sen verran juovuttava. Ikävä keikalle on jo, mutta nyt pitää malttaa. Ikävään on onneksi hoitona huikea faniryhmä.
Eturivin herrat vielä kerran. Anssi selvästi tähyilee nimikkoleivostensa suuntaan.
Antti pohtinee, että miten minä tällä puolella lavaa olen…
Tuomas taitaa olla jo sitä mieltä, että voitko lopettaa sen kuvaamisen ;)
Lauri Tähkän keikka päätti illan. Olen ehkä puolueellinen, mutta mielestäni Anssi Kelan keikka oli paras. Laurilla meno yltyy jo hieman liiankin hurjaksi. Eikä Anssilla bändeineen ole mitään vastaantulijan roolia. Anssi on poikkeus, kun jaksaa keikan jälkeen tulla lavan eteen faneja tervehtimään ja nimmareita jakamaan. Laurikin oli kyllä poseerasi keikan jälkeen lavan takana, mutta mielestäni Anssi on todella tinkimätön tässä fanien huomioimisessa. Se lämmittää jokaisen fanin mieltä.
Settilista Liisalta:
Encorena: Mikan faijan BMW
Teksti ja kuvat Paula Posio
Anssi KelaRotuaari PiknikRotuaari Piknik 2017
E-rotic, Keikkakuvia, Nallikari Summer Party
Summer Party 2017 – E-Rotic
heinäkuu 12, 2017 Jouko
Summer Party 2017 – E-Rotic (Nallikari, Oulu, Finland.)
E-roticKeikkakuviaNallikari Summer Party 2017Summer Party
Keikkakuvia, Nallikari Summer Party, Waldo's People
Summer Party 2017 – Waldo’s People
heinäkuu 11, 2017 Jouko
Summer Party 2017 – Waldo’s People (Nallikari, Oulu.)
KeikkakuviaNallikari Summer Party 2017Summer PartyWaldo's People
Keikkakuvia, Nallikari Summer Party, Petri Nygård
Summer Party 2017 – Petri Nygård
heinäkuu 10, 2017 Jouko
Summer Party 2017 – Petri Nygård (Nallikari, Oulu.)
KeikkakuviaNallikari Summer Party 2017Petri NygårdSummer Party
Keikkakuvia, Nallikari Summer Party, Steve 'N' Seagulls
Summer Party 2017 – Steve ’n’ Seagulls
Summer Party 2017 – Steve ’n’ Seagulls (Nallikari, Oulu.)
KeikkakuviaNallikari Summer Party 2017Steve 'N' SeagullsSummer Party